บัตรคนจน บัตรสวัสดิการแห่งรัฐ เงินเยียวยา 3000 บาท เข้าแล้ว ถอนใช้ได้เลย
ผู้ถือบัตรคนจน บัตรสวัสดิการแห่งรัฐ ที่ยังไม่ได้รับความช่วยเหลือจากภาครัฐในช่วง โควิด-19จำนวน 1.14 ล้านคน วันนี้กรมบัญชีกลางโอนเงินเยียวยาให้แล้ว 3000 บาทจากกรณี ที่ประชุมคณะรัฐมนตรี (ครม.) ได้อนุมัติ 4 โครงการช่วยเหลือ เยียวยา และชดเชยแก่ประชาชนกลุ่มต่างๆ ที่ได้รับผลกระทบจากการแพร่ระบาดของโรคโควิด-19 ซึ่งเป็นส่วนหนึ่งของ พ.ร.ก.เงินกู้ 1 ล้านล้านบาท เพื่อแก้ไขปัญหาเยียวยาและฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัส โควิด-19 โดยหนึ่งในนั้นคือ โครงการช่วยเหลือผู้มีบัตรสวัสดิการแห่งรัฐล่าสุด น.ส.วิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เผยว่า ทางสำนักงานเศรษฐกิจการคลัง ได้ตรวจสอบแล้วพบว่า มีผู้ถือบัตรสวัสดิการแห่งรัฐที่ยังไม่เคยได้รับสิทธิ์ จำนวนทั้งสิ้น 1.14 ล้านคน โดยมีสิทธิ์จะได้รับเงินช่วยเหลือเยียวยา เดือนละ 1000 บาท เป็นระยะเวลา 3 เดือน (พฤษภาคม-กรกฎาคม 2563) รวมเป็นเงินจำนวน 3000 บาท/คนทั้งนี้ สำหรับผู้ถือบัตรสวัสดิการแห่งรัฐ จำนวน 1.14 ล้านคนที่ได้รับสิทธิ์ ต้องไม่เป็นผู้ประกันตนตามมาตรา 33 ของสำนักงานประกันสังคม และไม่ได้เป็นเจ้าหน้าที่ในหน่วยงานของรัฐ อีกทั้งยังไม่เคยได้รับเงินช่วยเหลือจากโครงการใดๆ ของภาครัฐ ได้แก่ โครงการเราไม่ทิ้งกัน โครงการช่วยเหลือเกษตรกร และโครงการช่วยเหลือกลุ่มเปราะบางอย่างไรก็ตาม กรมบัญชีกลางได้ดำเนินการเบิกเงินแทนสำนักงานเศรษฐกิจการคลัง เพื่อจ่ายให้แก่ผู้มีสิทธิ์ โดยการโอนเงินเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ จำนวน 3000 บาท (สามารถถอนออกมาเป็นเงินสดได้ผ่านตู้ ATM ของธนาคารกรุงไทย) ซึ่งจ่ายเพียงครั้งเดียว ในวันนี้ (4 กรกฎาคม 2563) ทั้งนี้ สามารถสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ.
ผู้ถือบัตรคนจน บัตรสวัสดิการแห่งรัฐ ที่ยังไม่ได้รับความช่วยเหลือจากภาครัฐในช่วง โควิด-19 จำนวน 1.14 ล้านคน วันนี้กรมบัญชีกลางโอนเงินเยียวยาให้แล้ว 3000 บาท
บัตรคนจน,บัตรสวัสดิการแห่งรัฐ,บัตรคนจน 3000,บัตรคนจนกดเงินสด,บัตรคนจนเดือนกรกฎาคม 2563,บัตรสวัสดิการแห่งรัฐเดือนกรกฎาคม,แจกเงิน 3000